A Törvényszék 2025. március 19-i ítélete – Swenters kontra Bizottság
(T-142/23. sz. ügy)1
(„Verseny – Kartellek – Erőfölénnyel való visszaélés – A kvarchomok kitermelésének és szállításának piaca – Panaszt elutasító határozat – A 773/2004/EK rendelet 7. cikke – Indokolási kötelezettség – Valamennyi releváns ténybeli és jogi elem vizsgálatára vonatkozó kötelezettség – Az Unió érdeke”)
Az eljárás nyelve: holland
Felek
Felperes: Ivo Swenters (Hasselt, Belgium) (képviselő: J. Coninx ügyvéd)
Alperes: Európai Bizottság (képviselők: T. Baumé és C. Zois meghatalmazottak)
Az ügy tárgya
Az EUMSZ 263. cikkre alapított keresetével a felperes az EUMSZ 101. cikknek az SCR-Sibelco NV (a továbbiakban: Sibelco), a Cimenteries CBR Cementbedrijven NV, a Grintbedrijf SBS NV, a Kiezelgroeve Varenberg NV, a Dragages Graviers et Travaux (Dragratra) NV, a Sibelco Nederland BV, a Van Nieuwpoort Groep BV, a HeidelbergCement AG és a Hülskens Holding GmbH & Co. KG általi állítólagos megsértésével (AT.40683 – „belga homok” ügy), és az EUMSZ 102. cikk Sibelco általi állítólagos megsértésével kapcsolatos panaszát elutasító, 2023. január 13-i C(2023) 386 final bizottsági határozat megsemmisítését kéri.
Az ítélet rendelkező része
A Törvényszék a keresetet elutasítja.
A Törvényszék Ivo Swenterst kötelezi a költségek viselésére.
____________
1     HL C 189., 2023.5.30.